CELEX: 62014CN0145
Language: da
Date: 2014-03-27 00:00:00
Title: Sag C-145/14: Sag anlagt den 27. marts 2014 — Europa-Kommissionen mod Republikken Bulgarien

26.5.2014   
            
            
               DA
            
            
               Den Europæiske Unions Tidende
            
            
               C 159/19
            
         Sag anlagt den 27. marts 2014 — Europa-Kommissionen mod Republikken Bulgarien
   (Sag C-145/14)
   2014/C 159/25
   Processprog: bulgarsk
   
      Parter
   
   
      Sagsøger: Europa-Kommissionen (ved S. Petrova og E. Sanfrutos Cano, som befuldmægtigede)
   
      Sagsøgt: Republikken Bulgarien
   
      Sagsøgerens påstande
   
   
               —
            
            
               Det fastslås, at Republikken Bulgarien har tilsidesat sine forpligtelser i henhold til artikel 14 i Rådets direktiv 1999/31/EF af 26. april 1999 om deponering af affald (1), idet den ikke har truffet de foranstaltninger, der er nødvendige for at sikre, at de i landet bestående deponeringsanlæg kun fortsætter driften efter den 16. juli 2009, hvis de overholder kravene i direktivet.
            
         
               —
            
            
               Republikken Bulgarien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I besvarelserne af den begrundede udtalelse (de sidste besvarelser er dateret den 16. juli 2013 og den 10. februar 2014) indrømmede de bulgarske statslige myndigheder, at der i Republikken Bulgarien indtil dato var over 100 deponeringsanlæg i drift, som ikke var blevet tilpasset kravene efter artikel 14 i direktiv 1999/31/EF.
   Henset hertil er det efter Kommissionens opfattelse nødvendigt at indbringe sagen for Den Europæiske Unions Domstol, således at denne kan fastslå, at Republikken Bulgarien har tilsidesat denne forskrift.
   
      (1)  EFT L 182, s. 1.